રાજકોટ શહેરમાં શુક્રવારે સાંબેલાધાર વરસેલા ૬ ઇંચ વરસાદથી રાજકોટ શહેર પાણી પાણી થઇ ગયું હતું ઠેર ઠેર પાણી ભરાયા હતા તો સાથે જ નીચાણવાળા વિસ્તારો પણ પાણીમાં ગરકાવ થઇ ગયા હતા ત્યારે ગત સાંજે માલધારી સોસાયટીમાં ઘર આંગણે રમતા ૯ વર્ષના બાળકનું પાણીના પ્રવાહમાં તણાઈ ગયા બાદ લાલપરી વોકળા પાસેથી લાશ મળી આવતા દેવીપૂજક પરિવારમાં શોક વ્યાપી ગયો છે આ ઉપરાંત કુવાડવા હાઇવે ઉપર પાણીમાંથી એક અજાણ્યા યુવકની લાશ મળી આવતા મૃતકના વાલીવારસની શોધખોળ હાથ ધરી છે જયારે ગઈકાલે જ આજી નદીમાં ડૂબી ગયેલા યુવકની અને મોટા મૌવા પાસે નદીમાં ડૂબી ગયેલા યુવકની આજે ફરીથી ફાયર બ્રિગેડ દ્વારા શોધખોળ શરુ કરવામાં આવી છે.